ai4bharat/Pralekha huggingface dataset:
మంత్రిమండలి
విద్యుత్తు రంగం లో పరస్పర హితం ముడిపడి ఉన్న రంగాల లో సమాచారం ఆదాన ప్రదానానికి భారతదేశానికి, యుఎస్ఎ కు మధ్య ఎమ్ఒయు కు ఆమోదం తెలిపిన మంత్రివర్గం
విద్యుత్తు రంగం లో భారతదేశం, యుఎస్ఎ ల పరస్పర హితం ముడిపడిన అంశాలలో సమాచారాన్ని, అనుభవాలను ఒక పక్షానికి మరొక పక్షం అందించుకోవడం కోసం భారతదేశానికి చెందిన కేంద్రీయ విద్యుత్తు నియంత్రణ సంఘాని కి , యునైటెడ్ స్టేట్స్ ఆఫ్ అమెరికా  కు చెందిన ఫెడరల్ ఎనర్జీ రెగ్యులేటరీ కమిషన్ కు  మధ్య ఒక అవగాహన పూర్వక ఒప్పందాన్ని కుదుర్చుకోవాలన్న సిఇఆర్ సి ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఎమ్ఒయు టోకు ప్రభావవంతమైన విద్యుత్తు బజారు ను తీర్చిదిద్దడానికి, గ్రిడ్ విశ్వసనీయత ను పెంపొందించడానికి గాను ఒక నియంత్రణ పూర్వకమైన, విధానపరమైన ఫ్రేమ్ వర్క్ కు మెరుగులు దిద్దడంలో తోడ్పడనుంది.
ఎమ్ఒయు లో భాగం గా చేపట్టే కార్యకలాపాల లో, ఈ కింద ప్రస్తావించిన అంశాలు భాగం గా ఉంటాయి:
• శక్తి సంబంధిత అంశాలను గుర్తించడం, ఉభయ పక్షాల హితం తో కూడిన రంగాల లో సమాచారాన్ని, నియంత్రణ పరమైన అభ్యాసాలను ఇచ్చి పుచ్చుకోవడానికి వీలు గా అంశాలను రూపొందించి, తత్సంబంధిత కార్యక్రమాలను ఒక పట్టిక గా తయారు చేయడం;
• ఒక దేశానికి చెందిన సదుపాయాలలో జరిగే కార్యకలాపాలలో రెండో దేశానికి చెందిన కమిషనర్లు, లేదా సిబ్బంది పాల్గొనేందుకు వారి సందర్శనలకు ఏర్పాట్లు చేయడం;
• చర్చాసభలలోను, సందర్శనలలోను, ఆదాన ప్రదానాలలోను పాలుపంచుకోవడం;
• ఇరు పక్షాలకు ప్రయోజనం దక్కే కార్యక్రమాలను రూపొందించడం, భాగస్వామ్యాన్ని పెంపొందించడానికి గాను ఈ తరహా కార్యక్రమాల ను అనువైన ప్రాంతాలలో నిర్వహించడం;
• ఆచరణసాధ్యమైనప్పుడు, పరస్పర హితం ముడిపడివుంటే గనక శక్తి సంబంధిత అంశాలపై వక్తలను, ఇతర సిబ్బంది ని  పంపడం.
(
సాంస్కృతిక మంత్రిత్వ శాఖ
కేంద్ర సాంస్కృతిక శాఖ మంత్రిగా బాధ్యతలు స్వీకరించిన - శ్రీ జి కిషన్ రెడ్డి
సాంస్కృతిక మంత్రిత్వ శాఖ సహాయ మంత్రులుగా బాధ్యతలు స్వీకరించిన - శ్రీమతి మీనాక్షి లేఖీ, శ్రీ అర్జున్ రామ్ మేఘ్వాల్
కేంద్ర మంత్రి శ్రీ జి కిషన్ రెడ్డి, కేంద్ర సాంస్కృతిక శాఖ మంత్రిగా, న్యూఢిల్లీ లోని శాస్త్రి భవన్లో, ఈ రోజు బాధ్యతలు స్వీకరించారు. అదే సమయంలో, శ్రీమతి మీనాక్షి లేఖీ, శ్రీ అర్జున్ రామ్ మేఘ్వాల్ కూడా సాంస్కృతిక శాఖ సహాయ మంత్రులుగా బాధ్యతలు స్వీకరించారు.
ఈశాన్య ప్రాంత అభివృద్ధి శాఖతో పాటు, కేంద్ర పర్యాటక శాఖ మంత్రి గా కూడా శ్రీ కిషన్ రెడ్డి నియమితులయ్యారు. అంతకుముందు ఆయన హోం శాఖ సహాయ మంత్రిగా బాధ్యతలు నిర్వహించారు.
ఈ సందర్భంగా, శ్రీ కిషన్ రెడ్డి, మీడియాతో మాట్లాడుతూ, ప్రధానమంత్రి ఆశయాలను నెరవేర్చే దిశగా పూర్తి నిబద్ధతతో పని చేస్తానని పేర్కొన్నారు.
శ్రీ జి. కిషన్ రెడ్డి తెలంగాణ లోని సికింద్రాబాద్ నియోజకవర్గం నుంచి 2019 లో 17 వ లోక్ సభకు పార్లమెంటు సభ్యునిగా ఎన్నికయ్యారు.
గుండె జబ్బులతో బాధపడే చిన్నపిల్లల కోసం ఆయన చేసిన కృషి వంటి అనేక ప్రత్యేకమైన కార్యక్రమాలకు, శ్రీ కిషన్ రెడ్డి నాయకత్వం వహించారు. ఈ సేవకు గుర్తింపుగా, ఆయనకు, యునిసెఫ్  ద్వారా ఆంధ్రప్రదేశ్ శాసనసభలో "ఉత్తమ పిల్లల-స్నేహ పూర్వక శాసనసభ్యునిగా" అవార్డు లభించింది. ఉగ్రవాదానికి వ్యతిరేకంగా, ఆయన, ఒక ప్రచారాన్ని ప్రారంభించడంతో పాటు, న్యూఢిల్లీలో ఉగ్రవాదానికి వ్యతిరేకంగా అంతర్జాతీయ యువజన సమావేశాన్ని  నిర్వహించారు. ఏ సమావేశంలో, 54 కి పైగా దేశాల నుండి 193 మందికి పైగా ప్రతినిధులు పాల్గొన్నారు. ఆయన "సీమ సురక్ష జాగరణ యాత్ర", మరియు "తెలంగాణ పోరుయాత్ర" కూడా నిర్వహించారు.
అమెరికా లోని మేరీల్యాండ్ ఇండియా బిజినెస్ రౌండ్ టేబుల్  ద్వారా, 2009 సంవత్సరానికి అత్యుత్తమ యువ నాయకత్వ పురస్కారాన్ని, అదేవిధంగా, ప్రపంచ శాంతి కోసం ఆయన చేసిన కృషికి గుర్తింపుగా, బల్గేరియా లోని సోఫియా లో, యూనియన్ ఆఫ్ బల్గేరియన్ కమాండోస్ పతకాన్ని కూడా, శ్రీ కిషన్ రెడ్డి అందుకున్నారు.
వృత్తి రీత్యా న్యాయవాది అయిన, శ్రీమతి మీనాక్షి లేఖి, 2014 నుంచి, న్యూఢిల్లీ పార్లమెంట్ నియోజకవర్గానికి, లోక్ సభ సభ్యురాలిగా వ్యవహరిస్తున్నారు. బిల్లుల కోసం ముఖ్యమైన ముసాయిదా కమిటీలతో సహా పలు కమిటీలలో ఆమె సభ్యురాలుగా ఉన్నారు.
శ్రీ అర్జున్ రామ్ మేఘ్వాల్, 2009 నుంచి రాజస్థాన్ లోని బికనెర్ నియోజకవర్గం నుండి లోక్ సభ సభ్యునిగా కొనసాగుతున్నారు. ఈ కొత్త బాధ్యతలకు ముందు, ఆయన పార్లమెంటరీ వ్యవహారాల శాఖ మరియు భారీ పరిశ్రమలు, ప్రభుత్వ రంగ సంస్థల శాఖ సహాయ మంత్రిగా బాధ్యతలు నిర్వహించారు. ఆయన, జల వనరులు, నదుల అభివృద్ధి, గంగా పునరుజ్జీవన మంత్రిత్వ శాఖలోనూ; ఆర్థిక మంత్రిత్వ శాఖలోనూ; కార్పొరేట్ వ్యవహారాల మంత్రిత్వ శాఖలోనూ; సహాయ మంత్రిగా సేవలందించారు. పార్లమెంటు సభ్యునిగా రెండవ సారి ఎంపికైన కాలంలో, లోక్సభలో, ఆయన, భారతీయ జనతా పార్టీకి చీఫ్ విప్ గా ఉన్నారు. శ్రీ అర్జున్ రామ్ మేఘ్వాల్ ను, లోక్ సభలో సభా కమిటీ ఛైర్మన్ గా, లోక్ సభ స్పీకర్, నియమించారు. 2013 లో ఉత్తమ పార్లమెంట్ సభ్యునిగా ఆయన అవార్డు పొందారు.
(Visitor Counter : 167
ప్రధాన మంత్రి కార్యాలయం
సంవత్సరిసందర్భం లో ప్రజల కు శుభాకాంక్షలు తెలిపిన ప్రధాన మంత్రి
సంవత్సరి సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియజేశారు.
ప్రధాన మంత్రి ఒక ట్వీట్ లో -
‘‘మిచ్ఛామి దుక్కడమ్.
సంవత్సరి క్షమ ను గురించి నొక్కిచెప్తుంది. ఎవ్వరి పట్ల ద్వేష భావం తలెత్తకుండు గాక. దయ భావన మరియు సోదరత్వ భావన లు ఎల్లకాలం వర్ధిల్లు గాక.’’ అని పేర్కొన్నారు.
ప్రధాన మంత్రి కార్యాలయం
మహిళ ల బాక్సింగ్ ప్రపంచ చాంపియన్ శిప్స్ లో బంగారు పతకాన్ని గెలిచినందుకు నీతు ఘన్ ఘాస్ గారి కి అభినందనలను తెలియజేసిన ప్రధాన మంత్రి
మహిళ ల బాక్సింగ్ ప్రపంచ చాంపియన్ శిప్స్ లో నీతు ఘన్ ఘాస్ గారు బంగారు పతకాన్ని గెలిచినందుకు ప్రధాన మంత్రి శ్రీ నరేంద్ర మోదీ నీతు ఘన్ ఘాస్ గారి కి అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘మహిళ ల బాక్సింగ్ ప్రపంచ చాంపియన్ శిప్స్ లో ప్రతిష్టాత్మకమైనటువంటి బంగారు పతకాన్ని గెలిచిన సందర్భం లో @NituGhanghas333 కు ఇవే అభినందన లు. ఆమె యొక్క ఈ ప్రశంసాయోగ్యమైన కార్యసాధన ను చూసుకొని భారతదేశం ఉప్పొంగిపోతోంది.’’ అని పేర్కొన్నారు.
(
ఆర్థిక మంత్రిత్వ శాఖ
పౌష్టికాహార పథకాల కోసం రూ.35,600 కోట్ల కేటాయింపు
మహిళలు, శిశువులకు పౌష్టికాహారం అందించేందుకు రూ.28,600 కోట్లు కేటాయింపు
పాఠశాల స్థాయి ఉన్నత విద్య వరకు బాలికలు ముందంజలో ఉన్నారు
ఎస్సీలు, ఇతర వెనుకబడిన కులాలకు రూ.85 వేల కోట్లు కేటాయింపు
ఎస్టీల కోసం రూ.53, 700 కోట్లు కేటాయింపు
సీనియర్ సిటిజన్లు, దివ్యాంగుల కోసం రూ.9,500 కోట్లు
ఆడపిల్లల వివాహ వయస్సు పెంపు విషయమై టాస్క్ఫోర్స్ ఏర్పాటు
సురక్షితమైన సమాజం ప్రాముఖ్యతను గురించి ప్రస్తావిస్తూ ,మహిళలు, శిశువులు, సంక్షేమం ప్రధానంగా 2020 -21 కేంద్ర బడ్జెట్ ని కేంద్ర ఆర్థిక మంత్రి నిర్మలా సీతారామన్ పార్లమెంటులో ప్రవేశపెట్టారు.
మహిళా, శిశు సంక్షేమం :
బేటీ బచావో బేటీ పఢావో గొప్ప విజయం సాధించిందని, ప్రాథమిక స్థాయి విద్యలో బాలుర కంటే బాలికలే ఐదు శాతం ఎక్కువ ఉన్నారని కేంద్ర మంత్రి తెలిపారు.
2017 లో ప్రారంభమైన ''పోషణ్ అభియాన్ " గురించి ప్రస్తావిస్తూ 6 సంవత్సరాల లోపు పిల్లల పోషక స్థితి మెరుగుపరిచేందుకు పౌష్టికాహార పథకాల కోసం రూ.35,600 కోట్ల కేటాయించినట్లు తెలిపారు.
10 కోట్ల గృహాల పోషక స్థితిని తెలుసుకొనేందుకు ఆరు లక్షలమంది అంగన్వాడీలకు సెల్ఫోన్లు అందించినట్లు తెలిపారు.
మహిళా సంక్షేమ పథకాలకు రూ. 28,600 కోట్లు కేటాయింపు ,పౌష్టికాహార లోపాన్ని నివారించేందుకు ప్రత్యేక టాస్క్ఫోర్స్ ఏర్పాటు
ఎస్సీలు, ఇతర వెనుకబడిన కులాలకు రూ.85 వేల కోట్లు, ఎస్టీల కోసం రూ.53, 700 కోట్లు, సీనియర్ సిటిజన్లు, దివ్యాంగుల కోసం రూ.9,500 కోట్లు కేంద్ర బడ్జెట్ లో కేటాయించినట్లు మంత్రి తన ప్రసంగంలో తెలిపారు.
--
(Visitor Counter : 143
ఆర్థిక మంత్రిత్వ శాఖ
ఎక్కువ సంఖ్యలో మహిళా లబ్ధిదారుల నమోదు
PMSBYలో 10.26 కోట్లమంది PMJJBYలో 3.42 కోట్ల మందితో నమోదు
ప్రధాన మంత్రి జీవన్ జ్యోతి బీమా యోజన  ప్రధాన మంత్రి సురక్ష బీమా యోజన  9 మే, 2015న దేశంలో సామాన్య ప్రజలకు, ముఖ్యంగా పేదలకు బీమా వ్యాప్తి స్థాయిని పెంపొందించడానికి, బీమా సౌకర్యాన్ని అందించాలనే ఉద్దేశ్యంతో ప్రారంభించారు. సమాజంలోని అణగారిన వర్గాలు. కేంద్ర ఆర్థిక శాఖ సహాయ మంత్రి డాక్టర్ భగవత్ కిసన్రావ్ కరాద్ లోక్సభలో ఒక ప్రశ్నకు లిఖితపూర్వక సమాధానంలో ఈ విషయాన్ని తెలిపారు.
ప్రారంభించినప్పటి నుండి, పథకం కింద నమోదు చేసుకున్న మహిళల సంచిత సంఖ్య పరంగా చూస్తే గణనీయమైన వృద్ధిని సాధించిందని మంత్రి పేర్కొన్నారు:
--
ప్రధాన మంత్రి జీవన్ జ్యోతి బీమా యోజన  ప్రధాన మంత్రి సురక్ష బీమా యోజన  పధకాలు డిమాండ్ ఆధారిత సమ్మతి ఆధారిత పథకాలని మంత్రి పేర్కొన్నారు. ప్రస్తుతం PMJJBY, PMSBY కింద ప్రీమియం చెల్లింపు కోసం కేంద్ర ప్రభుత్వం ఎటువంటి సహాయం అందించడం లేదని జోడించారు.
మంత్రికి బీమా కంపెనీలు అందించిన సమాచారం ప్రకారం, PMJJBY, PMSBY కింద 27.10.2021 వరకు దేశంలో బీమా చేయబడిన మహిళలకు లబ్ధిదారులకు చెల్లించిన క్లెయిమ్ల వివరాలు క్రింది విధంగా ఉన్నాయి:
అనుబంధం: A
|
|
PMJJBY పథకం ద్వారా
మహిళా లబ్దిదారుల సంఖ్య
|
|
PMJJBY పథకం ద్వారా
మహిళా లబ్దిదారుల సంఖ్య
|
|
3,42,40,254
|
|
10,26,45,751
మూలం : బ్యాంక్ అందించిన FI వెబ్ వివరాలు
అనుబంధం B:
|
|
మహిళా లబ్ధిదారుల సంఖ్య 
27.10.2021 వరకు చెల్లించిన క్లెయిమ్ల మొత్తం.
|
|
PMJJBY
|
|
PMSBY
|
|
సంఖ్య:
1,60,925
చెల్లించిన
మొత్తం:
Rs.3,218.5 కోట్లు
|
|
సంఖ్య:
14,818
చెల్లించిన మొత్తం:
Rs.294.93 కోట్లు
PMJJBY రూ. 2 లక్షల జీవిత బీమా కవరేజీ అందిస్తే, PMSBY ప్రమాదవశాత్తు మరణం లేదా మొత్తం శాశ్వత వైకల్యానికి రూ. 2 లక్షలు మరియు శాశ్వత పాక్షిక వైకల్యానికి రూ. 1 లక్ష స్కీమ్ల కింద నమోదు చేసుకున్న లబ్ధిదారుల రాష్ట్రాల వారీ వివరాలు అనుబంధం Aలో ఉన్నాయి.
బీమా కంపెనీలు అందించిన సమాచారం ప్రకారం, 2021 నాటికి PMJJBY, కింద రూ. 10,258 కోట్ల 5,12,915 క్లెయిమ్లు మరియు PMSBY కింద రూ. 1,797 కోట్ల 92,266 నంబర్ క్లెయిమ్లు వరుసగా పంపిణీ చేయబడ్డాయి. పేర్కొన్న పథకాల ప్రారంభం నుండి అక్టోబర్, 2021 వరకు లబ్ది పొందిన నమోదు చేసుకున్న లబ్ధిదారుల రాష్ట్రాల వారీ సంఖ్యలు వివరాలు అనుబంధం Bలో ఉన్నాయి.
ప్రారంభించినప్పటి నుండి, పథకం కింద నమోదు చేసుకున్న మహిళలు సంచిత సంఖ్య పరంగా గణనీయమైన వృద్ధి సాధించిందని మంత్రి పేర్కొన్నారు:
(Visitor Counter : 94
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో కనీస మద్దతు ధర కార్యకలాపాలు
వరి సేకరణలో కోటి మెట్రిక్ టన్నుల లక్ష్యాన్ని అధిగమించి కెఎంఎస్ 2020-21 ఊపందుకున్న సేకరణ ప్రక్రియ
తేదీ 20.10.2020 వరకు రూ. 66842.28 లక్షల విలువైన 236748 పత్తి బేళ్ళ కొనుగోలు
ప్రస్తుత కనీస మద్దతు ధరకు అనుగుణంగా రైతుల నుంచి ఖరీఫ్ 2020-21 పంటల కొనుగోలును గత సీజన్లలో మాదిరిగానే ప్రభుత్వం కొనసాగిస్తోంది.
ఒక మెట్రిక్ టన్ను రూ. 18880 కనీస మద్దతు ధర చొప్పున నేటి వరకు ఏడు రాష్ట్రాలు/ కేంద్ర పాలిత ప్రాంతాలకు చెందిన 9.37 లక్షల రైతుల నుంచి సుమారు 106.88 లక్షల మెట్రిక్ టన్నుల వరిని మొత్తం రూ. 20180.50 కోట్ల వెచ్చించి కొనుగోలు చేసి కోటి మెట్రిక్ టన్నుల లక్ష్యాన్ని అధిగమించి కెఎంఎస్ 2020- 21 సేకరణ ఊపందుకుంది. గత ఏడాది అంటే కెఎంఎస్ 2019-20 ఏడాది ఇదే సమయంలో సేకరించిన వరి 84.88 లక్షల మెట్రిక్ టన్నులుగా ఉంది. కనుక ఈ ఏడాది సేకరణ గత ఏడాది సేకరణతో పోలిస్తే 25.92% ఎక్కువ ఉంది.
రాష్ట్రాల నుంచి వచ్చిన ప్రతిపాదన ఆధారంగా తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్ర ప్రదేశ్ల నుంచి పప్పుధాన్యాలు, నూనె విత్తనాలను ధర మద్దతు పథకం కింద 42.46 లక్షల మెట్రిక టన్నుల వరకు ధర మద్దతు పథకం  ) కింద సేకరించేందుకు అనుమతి ఇవ్వడం జరిగింది. అదనంగా, ఆంధ్రప్రదేశ్, కర్ణాటక, తమిళనాడు, కేరళ నుంచి 1.23 లక్షల మెట్రిక్ టన్నుల కొబ్బరిని సేకరించేందుకు అనుమతి మంజూరు చేశారు. ఇతర రాష్ట్రాలు/ కేంద్ర పాలిత ప్రాంతాలకు పప్పు ధాన్యాలు, నూనె విత్తనాలు, కొబ్బరిని ధర మద్దతు పథకం కింద సేకరించాలన్న ప్రతిపాదనకు అనుమతిని ఇవ్వనున్నారు. తద్వారా 2020-21 సంవత్సరానికి ప్రకటించిన కనీస మద్దతు ధరల కింద ఈ పంటల నాణ్యత వర్గీకరణను చేయవచ్చు. అలాగే, ఒకవేళ ఆయా రాష్ట్రాలు / కేంద్ర పాలిత ప్రాంతాలలో కనీస మద్దతు ధర మార్కెట్ ధరకన్నా తక్కువగా ఉంటే, నేరుగా నమోదు చేసుకున్న రైతుల నుంచి రాష్ట్రం నామినేట్ చేసిన ఏజెన్సీల ద్వారా కేంద్ర నోడల్ ఏజెన్సీలు చేస్తాయి.
ప్రభుత్వం తన నోడెల్ ఏజెన్సీల ద్వారా 20.10.2020 వరకు తమిళనాడు, మహారాష్ట్ర, హర్యాణాలకు చెందిన 819మంది రైతులకు లబ్ధి చేకూరుస్తూ రూ. 6.02 కోట్ల విలువైన 863.39 మెట్రిక్ టన్నుల పెసరపప్పు, మినపప్పును కొనుగోలు చేసింది. అలాగే, కర్ణాటక, తమిళనాడులో 3691 మంది రైతులకు లబ్ది చేకూరుస్తూ రూ. 52.40 కోట్ల మేరకు కనీస మద్దతు ధరతో 5089 మెట్రిక్ తన్నుల కొబ్బరిని కొనుగోలు చేయడం జరిగింది. కొబ్బరి, పెసరపప్పు అధికంగా ఉత్పత్తి చేసే రాష్ట్రాలలో మార్కెట్ ధరలు కనీస మద్దతు ధరలకన్నా ఎక్కువగా ఉన్నాయి. ఆయా రాష్ట్రాలు/ కేంద్ర పాలిత ప్రాంత ప్రబుత్వాలు ఖరీఫ్ పప్పు ధాన్యాలు, నూనె విత్తనాలను నిర్ణయించిన తేదీ నుంచి సేకరించేందుకు అవసరమైన ఏర్పాట్లు చేస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
భారత్ సహ అధ్యక్షతన క్షయ వ్యాధి నివారణపై జరిగిన ప్రపంచ ఆరోగ్య సంస్థ ఆగ్నేయ ఆసియా దేశాల ఉన్నత స్థాయి సమావేశంలో ప్రసంగించిన డాక్టర్ భారతి పవార్
“చేరుకోని వారిని త్వరగా చేరుకోవడం ఒక సవాలు”: డాక్టర్ భారతి ప్రవీణ్ పవార్
భారత్ సహా అధ్యక్షతన ఈ రోజు జరిగిన ప్రపంచ ఆరోగ్య సంస్థ ఆగ్నేయ ఆసియా ఉన్నత స్థాయి సమావేశంలో కేంద్ర ఆరోగ్య కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ప్రసంగించారు.
ఉన్నత స్థాయి సమావేశానికి భారతదేశం సహ ఆతిథ్యం ఇవ్వడం పట్ల హర్షం వ్యక్తం చేసిన శ్రీమతి పవార్ సమావేశ నిర్వహణకు సారధ్యం వహించిన ప్రపంచ ఆరోగ్య సంస్థ ఆగ్నేయ ఆసియా ప్రాంత రీజినల్ డైరెక్టర్ డాక్టర్ పూనమ్ సింగ్ ను అభినందించారు.
2025 నాటికి దేశంలో క్షయ వ్యాధిని పూర్తిగా నిర్మూలించడానికి కృషి చేస్తున్నామని డాక్టర్ భారతి ప్రవీణ్ పవార్ తెలిపారు. ప్రధానమంత్రి శ్రీ నరేంద్ర మోదీ నాయకత్వంలో తమ ప్రభుత్వం నిర్ణీత లక్ష్యం కంటే అయిదు సంవత్సరాలు ముందుగానే లక్ష్యాన్ని సాధిస్తుందని అన్నారు.
దేశంలో క్షయ వ్యాధి నివారణకు అమలు చేస్తున్న చర్యలను మంత్రి వివరించారు. భారత ప్రభుత్వం క్షయ వ్యాధిని పూర్తిగా నిర్మూలించడానికి అన్ని వర్గాల సహకారంతో పటిష్ట చర్యలను అమలు చేస్తున్నదని మంత్రి పేర్కొన్నారు. ఆరోగ్య మరియు కుటుంబ సంక్షేమ మంత్రిత్వ శాఖ క్షయ వ్యాధి నిర్మూలన కార్యక్రమాలు అమలు చేస్తున్నదని అన్నారు. క్షయ వ్యాధి పట్ల సమాజంలో ఉన్న అపోహలను తొలగించడంతో పాటు వ్యాధి నిర్మూలన, గుర్తింపు కార్యక్రమాలకు ప్రాధాన్యత ఇస్తున్నామని మంత్రి వివరించారు. వ్యాధి సోకి చికిత్స పొందుతున్న వారికి చికిత్స పూర్తి అయ్యేంతవరకు నిక్షయ్ పోషణ్ యోజన ద్వారా పోషక ఆహారాన్ని అందిస్తున్నామని తెలిపారు. గాలి ద్వారా వ్యాధి సోక కుండా చూడడానికి ఆసుపత్రులు, రోగులు వేచి ఉండే ప్రాంతాల్లో నివారణా చర్యలను అమలు చేస్తున్నామని అన్నారు. చిన్న పిల్లలకు వ్యాధి సోకకుండా నివారించడానికి కీమోప్రొఫిలాక్సిస్ కార్యకమాన్ని అమలు చేస్తున్నామని తెలిపారు. పెద్దలలో కూడా ఈ కార్యక్రమాన్ని అమలు చేయడానికి చర్యలు ప్రారంభించామని మంత్రి చెప్పారు.
చేరుకోనివారిని గుర్తించి వారిని త్వరగా చేరుకోవడం అనేది క్షయ వ్యాధి నివారణలో కీలకంగా ఉంటుందని డాక్టర్ భారతి ప్రవీణ్ పవార్ వ్యాఖ్యానించారు. ఈ సవాల్ ను ఎదుర్కోవడానికి టీబీ ముక్త్ భారత్ అభియాన్ కార్యక్రమాన్ని ప్రజా కార్యక్రమంగా అమలు చేస్తున్నామని మంత్రి అన్నారు.పొరుగు దేశాలకు వ్యాధి నిర్మూలనకు అవసరమైన సాంకేతిక సహకారాన్ని ఇతర సౌకర్యాలను అందించడానికి భారతదేశం సిద్ధంగా ఉందని మంత్రి ప్రకటించారు.
క్షయ వ్యాధి నివారణకు అత్యున్నత స్థాయి రాజకీయ నిబద్ధతను కనబరుస్తున్న ఆగ్నేయాసియా ప్రాంతం దేశాలను డాక్టర్ భారతి ప్రవీణ్ పవార్ అభినందించారు. వ్యాధి నివారణకు జరుగుతున్న ప్రయత్నాలకు నిధులు అందిస్తున్న దేశాలను మంత్రి ప్రశంసించారు. దీనివల్ల వ్యాధిని గుర్తించడానికి వేగంగా పరీక్షలను నిర్వహించి అవసరమైనవారికి తక్షణం చికిత్స అందించడానికి అవకాశం కలుగుతుందని మంత్రి అన్నారు.
క్షయ వ్యాధి నివారణకు అమలు చేస్తున్న కార్యక్రమాలకు సహాయ సహకారాలను అందిస్తున్న జాతీయ అంతర్జాతీయ భాగస్వాములకు మంత్రి ధన్యవాదాలు తెలిపారు.
సమావేశంలో ప్రపంచ ఆరోగ్య సంస్థ డైరెక్టర్ జనరల్ డాక్టర్ టెడ్రోస్ అధనామ్ ఘెబ్రేయేసస్, ఆస్ట్రేలియా పార్లమెంట్ సభ్యుడు వారెన్ ఎంట్ష్, ఆసియా పసిఫిక్ టీబీ కాకస్ కో-చైర్ డాక్టర్ సుమన్ రిజాల్, ప్రపంచ ఆరోగ్య సంస్థ డైరెక్టర్ డాక్టర్ సుమన్ రిజల్, ప్రపంచ ఆరోగ్య సంస్థ ఆగ్నేయ ఆసియా ప్రాంత రీజినల్ డైరెక్టర్ డాక్టర్ పూనమ్ ఖేత్రపాల్ సింగ్ సమావేశంలో పాల్గొన్నారు.
ప్రధాన మంత్రి కార్యాలయం
వీర సావర్కర్ జయంతి సందర్భంగా ఆయనకు ప్రధాని నివాళి
వీర సావర్కర్ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు శ్రద్ధాంజలి ఘటించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"వీర సావర్కర్ భరతమాత ముద్దుబిడ్డ. ఇవాళ ఆయన జయంతి నేపథ్యంలో ఆ మహనీయుడికి సగౌరవంగా శ్రద్ధాంజలి ఘటిస్తున్నాను" అని
ప్రధాని పేర్కొన్నారు.
ప్రధాన మంత్రి కార్యాలయం
‘ప్రగతి’ ద్వారా ప్రధాన మంత్రి ముఖాముఖి సమావేశం
ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్  మాధ్యమం ద్వారా ఈ రోజు జరిగిన ఇరవై ఏడో ముఖాముఖి సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు.
ఇప్పటివరకు జరిగిన 26 ‘ప్రగతి’ సమావేశాలలో, మొత్తం 11 లక్షల కోట్ల రూపాయలకు పైగా పెట్టుబడి తో కూడిన పథకాలను సమీక్షించడం జరిగింది. పలు రంగాలలో ప్రజా ఫిర్యాదుల పరిష్కారం తీరును కూడా సమీక్షించడమైంది.
ఈ రోజు జరిగిన ఇరవై ఏడో సమావేశంలో రైల్వేలు, రహదారులు మరియు విద్యుత్తు రంగాల లోని ఎనిమిది అవస్థాపన పథకాల యొక్క పురోగతి ని ప్రధాన మంత్రి సమీక్షించారు. ఈ పథకాలు బిహార్, ఝార్ ఖండ్, ఛత్తీస్ గఢ్, మధ్య ప్రదేశ్, హిమాచల్ ప్రదేశ్, ఉత్తర్ ప్రదేశ్, ఉత్తరాఖండ్, మహారాష్ట్ర, ఒడిశా, చండీగఢ్, ఆంధ్ర ప్రదేశ్, ఢిల్లీ, గుజరాత్, రాజస్థాన్, పశ్చిమ బెంగాల్, సిక్కిమ్ మరియు అరుణాచల్ ప్రదేశ్ లతో సహా అనేక రాష్ట్రాలలో విస్తరించి ఉన్నాయి.
ఇప్పటికే జిల్లా/రిఫరల్ ఆసుపత్రులకు అనుబంధించబడిన కొత్త వైద్య కళాశాలల స్థాపన తాలూకు పథకం యొక్క అమలులోని పురోగతిని ప్రధాన మంత్రి సమీక్షించారు. ఆరోగ్య రంగంలో కేంద్ర ప్రభుత్వం అనేక కార్యక్రమాలను చేపడుతోందని ఆయన ప్రస్తావిస్తూ, ఆరోగ్య రంగంలో అవస్థాపన ను శీఘ్ర గతిన మెరుగుపరచాలంటూ పిలుపునిచ్చారు.
2018వ సంవత్సరం ఏప్రిల్ 14వ తేదీ నుండి మే నెల 5వ తేదీ వరకు జరిగినటువంటి ‘గ్రామ్ స్వరాజ్ అభియాన్’ ఒకటో దశ 16,000కు పైగా గ్రామాలలో కేంద్ర ప్రభుత్వం యొక్క ఏడు కీలక పథకాలు అమలు కావడంలో గొప్ప సాఫల్యాన్ని సాధించినట్లు ప్రధాన మంత్రి వివరించారు. ప్రస్తుతం ‘గ్రామ్ స్వరాజ్ అభియాన్’ తాలూకు రెండో దశ ఆకాంక్షాభరిత జిల్లాల్లో 40,000కు పైగా పల్లెలలో కొనసాగుతోందని ఆయన చెప్పారు. ఈ కృషిలో పాలుపంచుకొంటున్న కేంద్ర ప్రభుత్వ అధికారులు మరియు రాష్ట్ర ప్రభుత్వాలకు చెందిన అధికారులు ఈ విషయంలో ఆగస్టు 15వ తేదీ కల్లా సాధ్యమైనంత ఉత్తమ ఫలితాలను నమోదు చేసే దిశగా పని చేయాలని ఆయన పిలుపునిచ్చారు.
‘సౌభాగ్య యోజన’ లో భాగంగా ఇంతవరకు చోటుచేసుకొన్న పురోగతిని ప్రధాన మంత్రి ప్రశంసించారు. నిర్దేశిత గడువు లోగా 4 కోట్ల కుటుంబాలకు విద్యుత్తు సదుపాయాన్ని సమకూర్చాలన్న ప్రతిష్టాత్మక లక్ష్యాన్ని సాధించేందుకు సకల ప్రయత్నాలను చేసి తీరాలని ఆయన అన్నారు.
బొగ్గు మంత్రిత్వ శాఖ
బొగ్గు రంగం పనితీరు అద్భుతంగా ఉంది ... కేంద్ర మంత్రి శ్రీ ప్రహ్లాద్ జోషి
వివిధ తరగతుల్లో 2021-22 సంవత్సరం బొగ్గు మంత్రి అవార్డులు అందజేసిన శ్రీ ప్రహ్లాద్ జోషి
కోవిడ్ -19 మహమ్మారి వల్ల ఒడిదుడుకులు మరియు ఇబ్బందులు ఎదురైనప్పటికీ భారత ఆర్థిక వ్యవస్థ ముందుకు సాగుతున్నదని కేంద్ర బొగ్గు, గనులు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి అన్నారు. ఈరోజు ఇక్కడ 2021-22 సంవత్సరానికి బొగ్గు మంత్రి అవార్డుల ప్రదానోత్సవ కార్యక్రమంలో శ్రీ జోషి పాల్గొన్నారు. ఈ సందర్భంగా మాట్లాడిన శ్రీ జోషి భారతదేశ ఇంధన భద్రతను కల్పించే అంశంలో బొగ్గు రంగం కీలక పాత్ర పోషిస్తున్నదని అన్నారు. . బొగ్గు ఉత్పత్తిని పెంచేందుకు సిఐఎల్ మరియు దాని అనుబంధ సంస్థలు మౌలిక సదుపాయాల అభివృద్ధి, రవాణా మరియు కొత్త సాంకేతికత అంశాలకు ప్రాధాన్యత ఇవ్వాలని పెట్టాలని శ్రీ జోషి కోరారు. ఈ కార్యక్రమానికి బొగ్గు కార్యదర్శి డాక్టర్ అనిల్ కుమార్ జైన్, కోల్ ఇండియా లిమిటెడ్ చైర్మన్ శ్రీ ప్రమోద్ అగర్వాల్ మరియు మంత్రిత్వ శాఖ మరియు కోల్ ఇండియా అనుబంధ సంస్థలకు చెందిన ఇతర సీనియర్ అధికారులు హాజరయ్యారు.
కోల్ ఇండియా లిమిటెడ్ ఆధ్వర్యంలో పనిచేస్తూ బొగ్గు ఉత్పత్తిలో అత్యుత్తమ పనితీరు కనబరిచిన సంస్థలను గుర్తించి గౌరవించాలన్నలక్ష్యంతో గత ఏడాది నుంచి ఈ అవార్డులను అందజేయడం జరుగుతోంది. సంస్థలు ఒకదానికొకటి పోటీ పడి అభివృద్ధి సాధించేందుకు అవసరమైన అనుకూలమైన మరియు పోటీతత్వ స్ఫూర్తిని కల్పించడం కూడా లక్ష్యంగా అవార్డులు అందిస్తున్నారు.
గత సంవత్సరం భద్రతకు ఉత్పత్తి ఉత్పాదకత; స్థిరత్వం. పరిధి విస్తరణ తరగతుల్లో అవార్డులను అందజేయడం జరిగింది. ఈ ఏడాది వీటితో పాటు నాణ్యత మరియు ఈ ఆర్ పి అమలులో రెండు కొత్త అదనపు అవార్డులు అందజేయడం జరిగింది. ఉత్తమ పనితీరును కనబరిచిన ప్రాంతాల జనరల్ మేనేజర్లు కూడా ఈ సంవత్సరం నాలుగు ఉపవర్గాలలో గుర్తింపు పొంది అవార్డుకు ఎంపికయ్యారు.
ఐదు విభాగాల్లో లభించిన అవార్డుల్లో భద్రత, ఉత్పత్తి ఉత్పాదకత మరియు నాణ్యత విభాగాల్లో మహానది కోల్ ఫీల్డ్స్ లిమిటెడ్  మొదటి బహుమతి కైవసం చేసుకుంది. సస్టైనబిలిటీ విభాగంలో వెస్ట్రన్ కోల్ఫీల్డ్స్ లిమిటెడ్  మొదటి బహుమతిని పొందగా, ఇఆర్పి అమలులో నార్తర్న్ కోల్ఫీల్డ్స్ లిమిటెడ్  మొదటి బహుమతిని కైవసం చేసుకుంది.
ఈ సంవత్సరం కూడా ఉత్తమ పనితీరును కొనసాగిస్తూ కోల్ ఇండియా లిమిటెడ్ ఇప్పటివరకు  224 మిలియన్ టన్నుల  బొగ్గు ఉత్పత్తి చేసింది. బొగ్గు ఉత్పత్తిలో గతంలో లేనివిధంగా 24% వృద్ధిని సాధించింది . 10.4% వృద్ధితో 251 MTల మొత్తం ఆఫ్టేక్ కంపెనీ పనితీరులో మరో అంశం.
అలాగే, మహమ్మారి అనంతర ఆర్థిక వృద్ధిని దేశం పునరుజ్జీవింప చేస్తున్న తరుణంలో, కోల్ ఇండియా మూలధన వ్యయం ఆర్థిక సంవత్సరం '22 లో గతంలో ఎన్నడూ లేనివిధంగా 15,400 కోట్ల రూపాయల గరిష్ట స్థాయికు చేరుకుంది, వరుసగా రెండవ సంవత్సరం కూడా మించి ఉత్పత్తి జరిగింది.
ఆర్థిక మంత్రిత్వ శాఖ
జార్ఖండ్లో నీటి సరఫరా మౌలిక సదుపాయాలను మెరుగుపరచడానికి భారతదేశం, ఎడిబి $ 112 మిలియన్ రుణంపై సంతకం చేసింది
జార్ఖండ్ రాష్ట్రంలోని నాలుగు పట్టణాలలో మెరుగైన నీటి సరఫరా కోసం నీటి సరఫరా మౌలిక సదుపాయాలను అభివృద్ధి చేయడానికి మరియు పట్టణ స్థానిక సంస్థల  సామర్థ్యాలను బలోపేతం చేయడానికి భారత ప్రభుత్వం మరియు ఆసియన్ డెవలప్మెంట్ బ్యాంక్  112 మిలియన్ డాలర్ల రుణంపై సంతకం చేశాయి.
జార్ఖండ్ పట్టణ ప్రాంతంలో మంచినీటి సరఫరా మెరుగుపర్చేందుకు చేపట్టిన ప్రాజెక్ట్ ఒప్పందంపై భారత ప్రభుత్వం తరఫున ఆర్థిక మంత్రిత్వ శాఖలో ఆర్థిక వ్యవహారాల విభాగం అదనపు కార్యదర్శి శ్రీ రజత్ కుమార్ మిశ్రా మరియు ఎడిబి భారతదేశ కంట్రీ డైరెక్టర్ శ్రీ టేకో కొనిషిలు సంతకాలు చేశారు.
ఒప్పందంపై సంతకం చేసిన తర్వాత మిస్టర్ మిశ్రా మాట్లాడుతూ " రాష్ట్రంలో పట్టణ సేవలను మెరుగుపరచడానికి జార్ఖండ్ ప్రభుత్వ ప్రాధాన్యతతో ఈ ప్రాజెక్ట్ రూపకల్పన చేయబడిందని మరియు రాష్ట్ర రాజధాని రాంచీతో పాటు మరో మూడు పట్టణాలైన హుస్సేనాబాద్, జుమ్రి తలైయా, మరియు మేదినగర్లలో నిరంతర, శుద్ధి చేసిన పైపు నీటి సరఫరాను ఇది నిర్ధారిస్తుందని పేర్కొన్నారు. ఇందులో మేదినగర్ ఆర్థికంగా మరియు సామాజికంగా వెనుకబడిన ప్రాంతాల్లో ఉంది.
"ఈ ప్రాజెక్ట్ రాష్ట్రంలో ఎడిబికి చెందిన మొట్టమొదటి పట్టణ ప్రాజెక్ట్ మరియు నిరంతర నీటి సరఫరా కోసం ఒక నమూనాను స్థాపించడానికి సహాయపడుతుంది. స్థిరమైన ఆపరేషన్ కోసం పాలసీ సంస్కరణలతో పాటు దేశీయంగా జల్ జీవన్ మిషన్ కింద పట్టణ గృహాలకు సురక్షితమైన తాగునీటిని అందించడానికి ఇతర తక్కువ-ఆదాయ రాష్ట్రాల ద్వారా దీన్ని నమూనాగా స్వీకరించవచ్చు" అని శ్రీ కొనిషి అన్నారు.
జాతీయ తాగునీటి నాణ్యత ప్రమాణాలకు అనుగుణంగా సురక్షితమైన తాగునీటిని అందించడానికి ప్రాజెక్ట్ టౌన్లలో రోజుకు 275 మిలియన్ లీటర్ల సామర్ధ్యం కలిగిన నాలుగు నీటి శుద్ధి ప్లాంట్లు ఏర్పాటు చేయబడతాయి. దారిద్య్రరేఖకు దిగువన ఉన్న షెడ్యూల్డ్ కులాలు మరియు షెడ్యూల్డ్ తెగ సభ్యులు మరియు ఇతర బలహీన వర్గాలతో సహా దాదాపు 115,000 గృహాలకు నిరంతర నీటి సరఫరా అందించడానికి ఈ ప్రాజెక్ట్ 940 కిలోమీటర్ల నీటి పంపిణీ నెట్వర్క్ను ఏర్పాటు చేస్తుంది.
సుస్థిరతను నిర్ధారించడానికి, ఈ ప్రాజెక్ట్ పట్టణ సేవల పంపిణీ మరియు పరిపాలనపై యుఎల్బిల సామర్థ్య నిర్వహణ వ్యూహం మరియు పట్టణ ప్రాజెక్టుల రూపకల్పన మరియు అమలుపై శిక్షణ ద్వారా అభివృద్ధి చేస్తుంది. నీటి శుద్ధి మరియు పంపిణీలో నీటి నష్టాలను తగ్గించడానికి వినూత్న సాంకేతికతలు ప్రవేశపెట్టబడతాయి. ఈ ప్రాజెక్టులో నీటి సరఫరా ఆపరేషన్ కోసం పర్యవేక్షణ నియంత్రణ మరియు డేటా సేకరణ వ్యవస్థ మరియు రాంచీలో భౌగోళిక సమాచార వ్యవస్థ ఆధారిత నిర్వహణ కూడా ఉన్నాయి.
తీవ్రమైన పేదరికాన్ని నిర్మూలించడానికి తన ప్రయత్నాలను కొనసాగిస్తూ, సంపన్నమైన, స్థిరమైన మరియు సుస్థిరమైన ఆసియా మరియు పసిఫిక్ను సాధించడానికి ఎడిబి కట్టుబడి ఉంది. 1966 లో స్థాపించబడన ఈ సంస్థ 68 మంది సభ్యులు కలిగి ఉంది. వారిలో ఈ ప్రాంతానికి చెందిన సభ్యులు 49 మంది.
రక్షణ మంత్రిత్వ శాఖ
వైద్యరంగానికి సంబంధించని సిబ్బంది కోసం శిక్షణను తయారు చేసిన దక్షిణ నావికాదళం
కొవిడ్ -19పై క్షేత్రస్థాయిలో పనిచేసే దక్షిణ నావికాదళం ప్రాథమిక బృందం యుద్ధ రంగ పరిచర్య సహాయకుల) కోసం శిక్షణను తయారు చేసింది, వైద్యరంగానికి చెందని ఈ సిబ్బంది అత్యవసర సమయంలో తమ సహాయ సహకారాలను అందిస్తారు.
ఈ ప్రాథమిక బృందంలో నావికాదళ వైద్య అధికారి, ఐఎన్ఎస్ వెందురుతి మరియు ఐఎన్హెచ్ఎస్ సంజీవని కమాండింగ్ అధికారులు మరియు దళ శిక్షణాధికారులు ఈ బిఎఫ్ఎన్ఏ కార్యక్రమాన్ని ఈ చిన్న కార్యక్రమాన్ని రూపొందించి ఉపయోగించుకుంటున్నారు.
ప్రాథమిక భావనలైన చేతుల పరిశుభ్రత, పిపిఇని తొలగించడం, జీవవైద్య వ్యర్థాల నిర్వహణ మరియు క్యాజువాలిటీ నిర్వహణ వంటివి ఈ సిబ్బంది నిర్వహిస్తారు. ఈ కార్యక్రమంలో అంటువ్యాధిని నివారించే మార్గాలను కూడా తెలియపరుస్తారు.
అత్యవసర సమయంలో సేవలు అందించేందుకు వీలుగా వైద్యరంగానికి చెందని సబ్బందికి తగిన శిక్షణ ఇచ్చే కార్యర్రమం దక్షిణ నావికాదళం అన్ని విభాగాల్లోనూ చురుకుగాసాగుతోంది. ఇప్పటి వరకు దక్షిణ నావికాదళంలో 333 మంది సిబ్బంది ఈ కార్యక్రమంలో శిక్షణ పొందారు.
(Visitor Counter : 115
అణుశక్తి విభాగం
విద్యుత్ ఉత్పాదనను పెంచడం కోసం మరిన్ని అణు విద్యుత్ ప్లాంట్లను కమిషన్ చేయనున్న ప్రభుత్వం - డాక్టర్ జితేంద్ర సింగ్
విద్యుత్ ఉత్పాదన కోసం మరిన్ని అణు విద్యుత్ కేంద్రాలను ప్రారంభించడానికి ప్రభుత్వం ప్రణాళికలను సిద్ధం చేసిందని , కేంద్ర శాస్త్ర &సాంకేతిక శాఖ , ఎర్త్ సైన్సెస్ శాఖ , ప్రధాన మంత్రి కార్యాలయం, సిబ్బంది, ప్రజా సమస్యలు, పింఛన్లు, అణు ఇంధనం, అంతరిక్ష శాఖల సహాయ మంత్రి డాక్టర్ జితేంద్ర సింగ్ వెల్లడించారు. బుధవారం లోక్సభలో అడిగిన ప్రశ్నకు లిఖిత పూర్వకంగా సమాధానం ఇస్తూ, మొత్తం 6780 మెగావాట్ల ఉత్పత్తి సామర్ధ్యం కలిగిన 22 రియాక్టర్లు పని చేస్తున్నాయని, కెఎపిపి -3  అన్న రియాక్టర్ను 10 జనవరి 2021న గ్రిడ్ తో అనుసంధానం చేయడం జరిగిందని మంత్రి వివరించారు. ఇందుకు అదనంగా, మొత్తం 8000 మెగావాట్ల సామర్ధ్యం కలిగిన 10 రియాక్టర్ల  నిర్మాణం వివిధ దశల్లో ఉందని ఆయన తెలిపారు.
10 దేశీయ 700 మెగావాట్ల ప్రెషరైజ్డ్ హెవీ వాటర్ రియాక్టర్ల లను వేగంగా ఏర్పాటు చేసేందుకు ప్రభుత్వం పాలనాపరమైన ఆమోదాన్ని, ఆర్థిక మంజూరు చేసిందని తెలిపారు. ప్రస్తుతం నిర్మాణంలో ఉన్న ప్రాజెక్టులు వేగంగా పూర్తి అయిన తర్వాత, అనుమతి పొంది పని చేయడం ప్రారంభమైన తర్వాత దేశ అణు సామర్ధ్యం 2031 నాటికి 22480 మెగావాట్లకు చేరుకుంటుందని అంచనా వేస్తున్నారు. భవిష్యత్తులో మరిన్ని అణు విద్యుత్ ప్లాంట్లను ఏర్పాటు చేయడానికి ప్రణాళికలు సిద్ధమవుతున్నాయి.
అణు విద్యుత్కు సంబంధించి, నమూనా, ప్రదేశం, నిర్మాణం, ప్రారంభం, కార్యకలాపాల వంటి అన్ని అంశాలకూ అత్యధిక ప్రాతినిధ్యాన్ని, ప్రాముఖ్యతను ఇవ్వడం జరిగింది. విస్తీర్ణత  , వైవిధ్యం భద్రతా సూత్రాలను అనుసరించి, లోతైన భద్రతా విధానాన్ని అనుసరించి ఫెయిల్- సేఫ్ లక్షణాలను అణు విద్యుత్ ప్లాంట్ల నమూనాలను రూపొందించారు. దీనికారణంగా రేడియా ధార్మికత మూలానికి, పర్యావరణానికి మధ్య బహుళ ఆటంకాలు ఉంటాయని చెప్పారు.
ఈ కార్యకలాపాలను నిర్దేశిత విధానాల ఆధారంగా ఉన్నత విద్యార్హత, శిక్షణ కలిగిన, లైసెన్స్ పొందిన సిబ్బంది నిర్వహిస్తారు. అణు విద్యుత్ ప్లాంట్లలో పని చేస్తున్న సిబ్బందికి తగిన వ్యక్తిగత భద్రతా పరికరాలు, పర్యవేక్షణ మద్దతును కల్పిస్తున్నారు.